Es letschde Paa Schaffschuh

Do stehn se jetzt rum unn stawe zu

die Fiess die drinn ware die honn jetzt Ruh.

Ma hadd nidd gedenkt dass es so schnell geht

dass das Paa Schaffschu jetzt imm Egge steht.

Bei Wolle om Markt do hadd er se kaaf

unn er iss a gonz gudd drinn gelaaf

Daach in Daach aus uff seiner Schicht

dud er mid da Schaffschuh seine Pflicht.

Er hadd se gedraa bis zum letschde Daach

unn die Awet war nur noch Mieh unn Plaach

hadd er die Schaffschuh morjens ongezoh

donn denkt er grad ach wie wärschde froh

wenn de se nimme breischt onzeziehe

unn jetzt noch e bisje im Bett kinscht liee.

Doch änes morjens wie er uff wollt stehn

do kunnt er uff äänmol nimme gehn.

On da Bondscheiwe musst ma ne oberiere

unn wie e klänes Kind donn beim gehnlehre fiere

do stehn jetzt die Schu unn weil se noch gudd

gehn se aach nidd midd em Müll uff de Schudd.

Do stehn jetzt die letschde unn es bleibt abzuwaade

villeicht zieht er se mol noch oon fa in de Gaade.

Doch villeicht bleiwe se aach so wies mit allem iss

unn ob gudd odda nidd werre e weg geschmiss.

Reiner Thiehlen